JAS ยังบวกต่อ! แรงสุดในรอบกว่า 1 ปี โบรกฯ แนะขายมองราคาสูงเกินเทนเดอร์ฯ
JAS ยังบวกต่อ! แรงสุดในรอบกว่า 1 ปี โบรกฯ แนะขายมองราคาสูงเกินเทนเดอร์ฯ ล่าสุด เวลา 10.19 น. อยู่ที่ 7.45 บาท บวก 0.05 บาท หรือ 0.68% สูงสุด 7.50บาท ต่ำสุด 7.40 บาท ด้วยมูลค่าซื้อขาย 171.18ล้านบาท
22 ก.ย. 2559

ผู้สื่อข่าวรายงานว่า ราคาบริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 10.19 น. อยู่ที่ 7.45 บาท บวก 0.05 บาท หรือ 0.68% สูงสุด 7.50 บาท ต่ำสุด 7.40 บาท ด้วยมูลค่าซื้อขาย 171.18 ล้านบาท ขณะที่ดัชนีตลาดหุ้นไทยโดยรวมบวก 0.90%
 
โดยราคาหุ้น JAS ปรับตัวขึ้นแรงสุดในรอบ 1 ปี 6 เดือน นับตั้งแต่ราคาหุ้นปิดอยู่ที่ 8.65 บาท เมื่อวันที่ 3 มี.ค.58 ซึ่งนักวิเคราะห์แนะนำขาย หลังราคาหุ้นปรับตัวขึ้นสูงเกินราคาที่ JAS ทำเทนเดอร์ 7.25 บาท 
บล.ซีไอเอ็มบี (ประเทศไทย) ระบุในบทวิเคราะห์ แนะนำ “ขาย” JAS ราคาเป้าหมาย 6.65 บาท/หุ้น เนื่องจากราคาหุ้นเท่ากับราคาเสนอซื้อที่ 7.25 บาท ขณะที่ราคาเป้าหมายตามวิธี DCF ที่ 6.65 บาทอิง WACC 10% โดยมองว่าราคาเสนอซื้อหุ้นสามัญของ Jasmine ที่ 7.25 บาทเหมาะสม ด้านข่าวลือในตลาดเรื่องการซื้อกิจการเป็นการคาดเดาเกินจริงและยังไม่มองข้ามความเป็นไปได้ที่ Jasmine จะกลับมาเป็นบริษัทจำกัดในท้ายที่สุด แนะนำให้นักลงทุนเปลี่ยนจาก Jasmine ไปถือ JASIF ซึ่งคาดจะได้ประโยชน์จากการขายสินทรัพย์